Worcester F 80 Distinctiones

161 Nox per noctem

Nox.[[1]](#footnote-1) *Per noctem totam laborantes nichil cepimus*, Luc. 5[:5]. Status peccati comparatur nocti quia dampnosas propter tenebras cecitatis. Ideo premittitur[[2]](#footnote-2) *Per totam noctem* quia laboriosus propter angustias penalitatis. Ideo additur, *Laborantes*, quia infructuosus propter vanitatem sterilitatis. Ideo dicitur, *Nichil cepimus*.

¶ Igitur peccatum comparatur nocti quia incutit timorem, infert algorem, auget[[3]](#footnote-3) languorem. Sic peccatum reddit animam formidosam ad aggrediendum ardua, fastidio-

/fol. 270va/

sam ad appetendum perpetua, desidiosam ad perficiendum proficua. De primo, Job 4[:13-14]: *In horrore visionis nocturnæ*. De secundo, Bar. 2[:24-25]: *Projecta sunt* *ossa* regum vestrorum *in gelu noctis*. De tercio, Job 3[:3]: *Pereat dies in qua natus sum, et nox in qua dictum est:* natus *est homo*.

¶ Item status peccati comparatur nocti propter absenciam luminis, propter deficienciam operis, propter incongruenciam discriminis, Joan. 11[:9-10]: *Si quis* amublat *in nocte*, etc. Item nox dicitur peccatum quia instar noctis frigidum, obscurum ineptum. Infrigidat enim dilectionem, obscurat racionem, ineptum facit ad bonum operationem, Joan. [9:4]: *Venit nox, quando nemo operari* poterit.

¶ Item in peccato est triplex labor quia cordis quantum ad interiorem inquietudinem, oris quantum ad verborum deordinacionem, operis quantum ad perpetracionem. De primo Eccle. 2[:22-23]: *Quid proderit homini de vniuerso labore suo*, etc., vsque *per noctem* non quiescit. De secundo Psal. [9:107]: *Cuius malediccione os plenum est, sub lingua eius labor et dolor*. De tercio Jer. 9[:5]: *Docuerunt* linguas suas *loqui mendacium*, etc.

¶ Item *Nichil cepimus* quia in statu peccati infructuoso nichil efficitur lesione naturalium, nihil amissione temporalium, nihil deducitur adquisione infernalium.

¶ De primo Psal. [72:22]: *Ad nichilum redactus sum*. De secundo, Joan. vltimo [21:3]: *Ascenderunt in nauem et nihil prendiderunt*. De tercio, Psal. [58:9]: *Ad nichilum* deducet *omnes gentes*.

1. Nox ] Lambeth begins this chapter: Per totam noctem… with the “P” capitalized. [↑](#footnote-ref-1)
2. premittitur ] Lambeth [↑](#footnote-ref-2)
3. auget ] *add*. langet F 80. [↑](#footnote-ref-3)